Ir-Regolament tal-Kummissjoni (KE) Nru 2204/2003
tas-17 ta' Diċembru 2003
li jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji ma' l-Iraq
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill [1] (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji ma' l-Iraq, kif emendat bir-Regolament tal-Kunsill (KE) Nru 2119/2003 [2], u b'mod partikulari l-Artikolu 11(c) tiegħu,
Billi:
(1) L-Anness V tar-Regolament (KE) Nru 1210/2003 jelenka l-awtoritajiet kompetenti li għalihom hemm attribwiti funzjonijiet speċifiċi relatati ma' l-implimentazzjoni ta' dak ir-Regolament.
(2) L-Italja, l-Irlanda, il-Portugall u l-Isvezja talbu li awtoritajiet oħra jkunu magħduda f'dik il-lista,
ADDOTTAT DAN IR-REGOLAMENT:
L-Artikolu 1
L-Anness V tar-Regolament (KE) Nru 1210/2003 hu b'dan emendat skond l-Anness ta' dan ir-Regolament.
L-Artikolu 2
Dan ir-Regolament jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjail ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta' Diċembru 2003.